पुनःनिर्माणको पहिलो चरणको लागत करिब रु छ खर्ब ६७ अर्ब हुने अनुमान गर्दै सरकारले सो खर्च ‘राष्ट्रिय पुनर्निर्माण कोष’ बाट व्यवस्थापन गरिने जनाएको छ । आगामी आवका लागि सरकारले उक्त कोषमा सरकारले ७४ अर्ब विनियोजन गरेको छ । भूकम्पबाट पूर्ण रुपमा क्षति भएका घर निश्चित मापदण्डका आधारमा आफैँले निर्माण गर्न चाहनेका लागि स्वीकृत कार्यविधिका आधारमा रु दुई लाखसम्मको सहायता सहज रुपमा उपलब्ध गराइने व्यवस्था गरेको छ ।
